**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. április 21-én (csütörtök) 16:30 órai kezdettel megtartott pénzügyi bizottsági üléséről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Szilasy László bizottsági tag

Somogyi Balázs polgármester

Dr. Lakos László jegyző

Barna Tímea PSZK vezető

Molnárné Horváth Zsuzsanna ÁMK gazd.vez.

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

A kiküldött meghívóban szereplő napirendet javaslom megtárgyalásra az alábbiak szerint:

1. Perkáta Nagyközség Önkormányzata 2015. évi költségvetésének végrehajtásáról szóló rendelettervezet megtárgyalása
2. Perkáta Nagyközség Önkormányzata 2015. évi belső ellenőrzéséről szóló éves ellenőrzési jelentés elfogadása
3. A Perkátai Polgármesteri Hivatal Szervezeti és Működési Szabályzatának elfogadása
4. A nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal
5. Az I-50. Perkáta község ivóvízszolgáltató rendszer-V víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodás elfogadása
6. Az I/88. Szabadegyháza és térsége szennyvízelvezetés és tisztítás-SZV víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodás elfogadása
7. Egyebek

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont Perkáta Nagyközség Önkormányzata 2015. évi költségvetésének végrehajtásáról szóló rendelettervezet megtárgyalása.

**Dr. Lakos László jegyző**

A 2015. évi költségvetési év kiegyensúlyozottnak mondható a rendkívüli önkormányzati támogatás vártnál kisebb összegben történt folyósítása mellet is.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**22/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „Perkáta Nagyközség Önkormányzata 2015. évi költségvetésének végrehajtásáról szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont Perkáta Nagyközség Önkormányzata 2015. évi belső ellenőrzéséről szóló éves ellenőrzési jelentés megtárgyalása.

**Dr. Lakos László jegyző**

A jelenleg alkalmazott belső ellenőr korrekt és alapos vizsgálatot folytat minden esetben.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**23/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2015. évi belső ellenőrzéséről szóló éves ellenőrzési jelentést.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont a Perkátai Polgármesteri Hivatal Szervezeti és Működési Szabályzatának megtárgyalása.

**Dr. Lakos László jegyző**

A módosítást a kormányzati funkciókódok megadása, az ügyfélfogadás módosítása és jogszabályváltozások miatt kezdeményeztük.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**24/2016. (III. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Perkátai Polgármesteri Hivatal Szervezeti és Működési Szabályzatát.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos döntéshozatal.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**25/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a nem közművel összegyűjtött háztartási szennyvíz begyűjtésére vonatkozó közszolgáltatással összefüggésben a közszolgáltató által készített éves költségelszámolással kapcsolatos előterjsztést.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik napirendi pont az I-50. Perkáta község ivóvíz szolgáltató rendszer-V víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodás elfogadása.

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**26/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az I-50. Perkáta község ivóvíz szolgáltató rendszer-V víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodást.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik napirendi pont az I/88. Szabadegyháza és térsége szennyvízelvezetés és tisztítás-SZV víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodás elfogadása.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**27/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az I/88. Szabadegyháza és térsége szennyvízelvezetés és tisztítás-SZV víziközmű 2017-2031. évi Gördülő Fejlesztési Terv elkészítésére, Magyar Energetikai és Közmű-szabályozási Hivatalhoz történő benyújtásra vonatkozó megállapodást.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

VII. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont az egyebek.

**Somogyi Balázs polgármester**

A Perkáta – Saint - Maximin Baráti Egyesület és a Perkáta-Kisbács Baráti Egyesület kéréssel fordult a Képviselő-testülethez, 500 ezer forint támogatást kér mindkét egyesület utazások és rendezvények támogatására.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért a Perkáta-Saint-Maximin Baráti Egyesület támogatási kérelemével, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**28/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Perkáta - Saint-Maximin Baráti Egyesület támogatási kérelemét 500.000.- forint összegben.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

**Kovács Ferenc a Pénzügyi Bizottság elnöke**

Aki egyetért a Perkáta - Kisbács Baráti Egyesület támogatási kérelemével, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**29/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Perkáta- Kisbács Baráti Egyesület támogatási kérelemét 500.000.- forint összegben.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

**Somogyi Balázs polgármester**

Az Agro-Hóka Kft. ügyvezetője fordult a Képviselő-testülethez, a 0220 HRSZ-ú ingatlanból szeretne megvásárolni 4211 m2 területet a telephelyük korszerűsítéséhez. Egy elvi hozzájáruló határozat születne most az előkészítésig.

**Kovács Ferenc a Pénzügyi Bizottság elnöke**

Aki egyetért a az Agro-Hóka Kft. kérelemének támogatásával, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**30/2016. (IV. 21.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az Agro-Hóka Kft. 0220 HRSZ-ú területre benyújtott vásárlási kérelmét.

**Felelős:** Kovács Ferenc a Pénzügyi Bizottság elnöke

**Határidő**: 2016. április 21.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:55 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

 **Vátkainé Boda Ildikó**

**Pénzügyi Bizottság tagja**